philips etha ertshertoghe? doen te wetene dat
wij ontfangen hebben doe oijdtmoedelijcke
supplicatie van geerardt vander beecken soone
wijlen geerarts innegesetenen poirter van onsen
stadt loven inhoudende dat hij opden tweeden deser
loopender maent novembres geweest sijnde eenen
sondach met sijn roere wesende eenen snaphaen
buyten geweest sijnde met sijnen broeder peeter
vander beecken priestere om hem te accompagneren
binnen den dorpe van corbeeck overloo alwaerden
selven sijnen broeder des sondaeghs gewoon is misse
te celebreren ende t’selve sijn roer gelaeden hebbende
met musten ofte cleyn vogels saet daer mede
gecomen sijnde voor ofte bijden huyse sijnder huijsvrouwe
anders gestaen binnen de selve onser stadt loven
t’selve heeft gebracht inde la locht aft te schieten
ende midts het nijet en was aftgaende heeft t’selve
roer genomen onder sijnen arm mette trompe
teghen d’aerde ende daer over voorden selven huijse
blijven staen spreecken ofte kouten met carel
raeymaeckers ende ande andere persoonen in welcke
koutenantie t’selve roer buyten weese ende toedoen
des supliants is los gespronghen ende door het saet waer
mede t’selve was gelaeden t’sij in het opbolten
vande casseyssteenen der straete ofte andersints is
gequest geworden het kindt van matthijs vander vorst
genaempt elizabeth oudt ontrent die vijft
jaeren commende ende aldaer passerende met haere
moedere anna everaerts uuyt het lost waer
over t’selve kindt des woonsdaechs daernae is
comen te sterven blijckende bijde attestatien aen
ons gethoont sijnde volcomertlijcken uuytwijsende
ende verificerende dat t’selve onnooselijck sonder
argelist ende alsoo bij ongevalle ofte ongeluck is gebeurt
welcken aengemerckt ende dat den supliant is van seer
deuchdelijcken stil ende paisible leven sonder teghen die
auders van het voors. kindt ofte teghen iemanden anders
eenighe questie ofte vechterije te hebben gehadt
mede dat volgens die blijde incompste van
hooghloffelijcker gedachten philippus tweeden
van dijen naeme bij der $$$ gratie godts coninck
van castillien eth$ onsen grootvader ende onse
voorsaten als hertoghen van desen onsen lan$
van brabant allen kennelijck ongevallen
overcomende aen onse ondersaten van selven $
lande ende hertochdomme van brabant daer a$
jemandt come van lijffve ter doot son$
voorgaende schult moeten staen ende blijven $
ende onbetaelt soo keerde hij hem su$
tot ons oijdtmoedelijck biddende om onse ope$
brieven van remissie in forma daertoe die$
soe eest dat wij desen aengesien geneyght w$
ter bede ende supplicatie des voors. supliants e$
willende hem in dit stuck prefereren grat$
ende misericordie voor strangheijt ende rigeur $
recht hebben den selven supliant inden gevall$
alsboven geremitteert quijtgeschouwen end$
vergeven remitteren schelde quijte ende verge$
uuyt onser sunderlijcken gratien bij desen onsen b$
t’feijt ende ongeval boven geruert midtsga$
alle offentien ende breucke corporele
ende criminele daer inne hij hem overmidts
ende uuyt saecken van t’gene des voors. is tegen$
ende justitie eenichsints mach hebben ontga$
weder gestelt ende gerestitueert ende stellen
weder ende restitueren tot sijnen goeden naem$
ende fame in onsen voors. lande van brabant
ende allen anderen onsen landen ende heerlijckheden e$
tot sijne onverbeurde goeden indijen hij een$
onder ons heeft gelijck ende in aldar manieren
soo hij was voorde tpoecompste vanden voo$
feijte imponerende hier op een eeuwic$
geswijgh onsen lieven ende getrouwen raede
ende procureur generael van branabnt meyer van
onser stadt loven ende allen anderen onse j$
cieren ende officieren wie sij sijn satisfactie $
beternisse ierst ende vooral gedaen der parti$
geinteresseerde in dijen die noch nijet ge$
en sijn ende eenighe daer toe staet civilijck alle$
sonder dat den supliant gehouden wordt te be$
eenige amende t’onsen prouffijte dan al$
allenlijck de redlijcken costen van justitie alree$
gedaen ende doene alles ter tauxatie ende moderatie
van onsen zeer lieven ende getrouwen cancellier ende
luijden van onsen raede die wij daer toe gecommitteert
hebben ende committeren bij desen ontbieden daerom ende
bevelen den selven onsen cancellier ende raedtslieden
dat voor hen geroepen alle de gene die daer om behooren
geroepen te sijn zij procederen wel ende deuchdelijck
ter verificatie ende interinement van desen ende tot
taxatie ende moderatie van de voors. costen van
justitie alsoo sij sullen vinden te behooren welck
interinement die voors. supliant gehouden sal sijn
te versuecken ende hem in persoone te presenteren in onsen
voors. raede binnen sesse maenden naestcommende
op pene van te verbeuren d’effect van dese ende dat
gedaen ende de costen van justitie getaxeert ende
betaelt sijnde in handen vanden genen dijen dat
behooren sal sij onsen voors. procureur generael in
brabant meijer van onser stadt loven ende allen
anderen onse rechteren justicieren officieren ende
ondersaten tegenwoordighe ende toecommende dijen dat
aengaen sal moghen heure stedehouderen ende een
jegelijck van hen besundere soo hen toebehooren sal
doen laeten ende gedooghen va den voors. supliant van
deser onser jegenwoordiger gracien ende remissitien ende van
allen d’inhouden van desen inder vueghen ende manieren
boven verhaelt pijsselijck vredelijck ende volcomentlijck
genieten ende gebruijcken sonder hem te doene ende
te laeten geschieden eenich hinder letsel oft
moeyenisse noch aen lijve noch aen goeden ter
contrarien maer indijen sijn lijff oft eenige van sijne
onverbeurde goeden daerom gearresteert becommert
oft beleth waeren dat sij die terstontd setten ende
stellen tot geheelder ende volcomender delivrantie
ende slaeckinge want ons alsoo gelieft ende ten
eijnde dat dit vast ende gestadich blijve totten
eeuwighen daghe soo hebben wij onsen zegel hier
aen doen hangen behoudelijck in anderen dinghen onser
rechte ende eenen yegelijck anderen dessijns gegeven
in onser stadt van bruessele inde maendt van
decembris 1659 ende van onse rijcke het
negenendertichsten
onderteekent $$